На основу члана 16. став 2., члана 17. став 3. , члана 18. и члана 20. став 1. Закона о јавним предузећима („Службени гласник РС“ број 15/2016 и 88/2019), члана 32. став 1. тачка 9. Закона о локалној самоуправи („Службени гласник РС“број 129/2007, 83/2014 - други закон и 101/2016 - други закон 47/2018 и 111/2021-др. закон), члана 40. став 1. тачка 12. и 152. Статута општине Владичин Хан („Службени гласник града Врања“, бр. 4/2019), Скупштина општине Владичин Хан на седници која је одржана дана 26.12.2021.године, доноси

**РЕШЕЊЕ**

**о именовању председника и чланова Надзорног одбора Јавног предузећа за водоснабдевање и канализацију „Водовод“ Владичин Хан**

**I**

Запредседника и чланове Надзорног одбора Јавног предузећа за водоснабдевање и канализацију „Водовод“ Владичин Хан, именују се :

- Драган Пешић, дипломирани инжењер органске хемијске технологије и полимерног инжењерства из Владичиног Хана, ул. Пчињска број 37, за председника

- Божидар Манчић, дипломирани инжењер пољопривреде из Владичиног Хана, с. Солачка Сена, за члана

- Јелена Пешић, мастер инжењер менаџмента из Владичиног Хана, ул. Градимира Михајловића бр.3, за члана из реда запослених

**II**

Мандат именованог председника и чланова надзорног одбора траје четири године.

**III**

Ово Решење ступа на снагу даном доношења и објавиће се у „Службеном гласнику Града Врања“.

**Образложење**

Правни основ за доношење овог решења садржан је у одредбама члана 16. став 2., члана 17. став 3. , члана 18. и члана 20. став 1. Закона о јавним предузећима („Службени гласник РС“ број 15/2016 и 88/2019), члана 32. став 1. тачка 9. Закона о локалној самоуправи („Службени гласник РС“број 129/2007, 83/2014 - други закон и 101/2016 - други закон 47/2018 и 111/2021-др. закон), члана 40. став 1. тачка 12. и 152. Статута општине Владичин Хан („Службени гласник града Врања“, бр. 4/2019).

Чланом 16. став 2. и чланом 17. став 3. Закона о јавним предузећима, прописано је да надзорни одбор јавног предузећа чији је оснивач јединица локалне самоуправе има три члана од којих је један председник, као и да председника и чланове надзорног одбора јавног предузећа чији је оснивач јединица локалне самоуправе именује орган одређен статутом јединице локалне самоуправе, на период од четири године, од којих је један члан надзорног одбора из реда запослених.

Чланом 18. и 20. став 1. наведеног Закона прописани су услови које лице треба да испуњава да би било именовано за председника и члана надзорног одбора, односно за члана надзорног одбора из реда запослених.

Сагласно напред наведеним одредбама Закона предложени су кандидати за председника и чланове Надзорног одбора Јавног предузећа за водоснабдевање и канализацију „Водовод“ Владичин Хан.

На основу напред наведеног, а у складу са надлежностима Скупштине општине прописаним чланом 32. став 1. тачка 9. Закона о локалној самоуправи и чланом 40. став 1. тачка 12. Статута Општине Владичин Хан донето је решење као у диспозитиву.

**Поука о правном средству**: Против овог решења може се покренути спор пред Вишим судом у Врању у року од 30 дана од дана достављања решења.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-130/13/21-I**

**ПРЕДСЕДНИЦА**

**Данијела Поповић**